Държавен вестник, бр. 68, 2023 г., стр. 17

БРОЙ  68	
Д Ъ Р Ж А В Е Н  В Е С Т Н И К 	
СТР.  17  
МИНИСТЕРСТВА 
И ДРУГИ ВЕДОМСТВА
МИНИСТЕРСТВО
НА ВЪТРЕШНИТЕ РАБОТИ
Наредба за изменение и допълнение на 
Наредба № 8121з-433 от 16 март 2017 г. за 
професионалното обучение на служителите 
от Министерството на вътрешните работи 
(обн., ДВ, бр. 26 от 2017 г.; изм. и доп., бр. 106 
от 2018 г., бр. 2 от 2019 г. и бр. 17 от 2021 г.)
§ 1. Член 4 се изменя така:
„Чл. 4. Допълнителното обучение се провежда 
с откъсване от работа в обучаващи институции 
на МВР и в други национални и чуждестранни 
институции, чрез курсове за актуализация на 
професионалната квалификация, семинари или 
други обучителни форми, за които се издава 
удостоверение.“
§ 2. Член 6 се изменя така:
„Чл. 6. Професионалното и допълнителното 
обучение с откъсване от работа в обучаващите 
институции на МВР се организира и провежда по:
1. Каталог на курсовете за професионално 
обучение;
2. График за професионално обучение.“
§ 3. В чл. 12 се правят следните изменения:
1. В ал. 1 думите „курсове за професионално 
обучение“ се заменят с „професионално и до­
пълнително обучение“, а думите „в обучаващите 
институции на МВР“ се заличават.
2. В ал. 3 думите „20 дни“ се заменят с „10 
работни дни“, а думата „курса“ се заменя с 
„обучението“.
§ 4. В чл. 13 се правят следните изменения 
и допълнения:
1. В ал. 1:
а) в основния текст след думата „отменя“ 
се добавя „със заповед на главния секретар на 
МВР“;
б) точка 1 се изменя така:
„1. по здравословни причини;“
в) точка 7 се изменя така:
„7. по собствено желание – за стажанти при 
първоначално професионално обучение.“
2. Алинея 2 се изменя така:
„(2) При ползване от стажант на отпуск за 
временна неработоспособност непрекъснато за 
повече от една четвърт от продължителността 
на курса или на отпуск по чл. 163, 164 и 164б 
от Кодекса на труда участието му в курс за 
първоначално професионално обучение вре­
менно се прекъсва със заповед на главния 
секретар на МВР. При отпадане на причината 
стажантът продължава обучението си от етапа, 
през който то е било прекъснато, за което се 
издава заповед на главния секретар на МВР.“
3. Създава се ал. 3:
„(3) Заповедите по ал. 1 и 2 се изготвят от 
ДЧР въз основа на предложение на ръководи­
телите на структурите по чл. 37 от ЗМВР или 
обучаващите институции на МВР, изпратено в 
тридневен срок от възникване на причината, 
чрез директора на ДЧР до главния секретар 
на МВР.“
§ 5. В чл. 20 се създава ал. 4:
„(4) Не подлежат на първоначално профе­
сионално обучение спечелилите съответен 
конкурс за заемане на длъжности в ГДПБЗН 
с придобита образователно-квалификационна 
степен на висшето образование „магистър“ по 
специалност „Пожарна и аварийна безопас­
ност“ във факултет „Пожарна безопасност и 
защита на населението“ на АМВР в различна 
от редовна форма на обучение.“
§ 6. В чл. 27 се правят следните изменения 
и допълнения:
1. В ал. 2:
а) в т. 2 след думите „началник на група“ 
се добавя „включително“;
б) в т. 3 след думите „началник на група“ 
се добавя „включително“;
в) в т. 4 след думите „началник на сектор“ 
се добавя „включително“.
2. В ал. 5, т. 1 след думата „ръководите­
ли“ се поставя точка и запетая и се добавя 
„ежемесечните графици по ал. 6, т. 5 могат 
да се утвърждават и от оправомощени от 
ръководителите на структури по чл. 37 от 
ЗМВР служители на ръководна длъжност;“.
3. Алинея 7 се отменя.
§ 7. В чл. 33 се създава ал. 5:
„(5) Академията на МВР публикува на 
интернет страницата си учебно съдържание 
по актуални теми за нуждите на обучението 
по месторабота.“
§ 8. Член 47 се изменя така:
„Чл. 47. Годишната проверка за оценяване 
на нивото на професионалната подготовка 
се провежда на основни дати не по-късно от 
месец септември. Най-рано 15 работни дни 
след основните дати, но не по-късно от месец 
октомври, се предвиждат допълнителни дати за 
служителите, които са били възпрепятствани 
да се явят на основните дати.“
§ 9. Член 52 се изменя така:
„Чл. 52. (1) До края на месец ноември 
на текущата календарна година комисиите 
по чл. 48, ал. 1 предоставят резултатите от 
проведената годишна проверка на звената 
„Човешки ресурси“ към съответната структура 
за отразяване в личен картон на съответния 
служител съгласно приложение № 2 и изгот­
вяне на справка съгласно приложение № 3.
(2) Личният картон по ал. 1 може да се 
попълва и съхранява електронно, а при не­
обходимост да се разпечатва.
(3) Справката по ал. 1 се изпраща до ДЧР 
в срок до 15 декември на текущата календарна 
година.“
§ 10. Параграф 1 от допълнителните раз­
поредби се отменя.
За министър:
Стоян Темелакиев
6062